FI Euroopan unionin virallinen lehti C 337/10

Valitus, jonka Diputación Foral de Bizkaia on tehnyt 3.8.2015 unionin yleisen tuomioistuimen (toinen jaosto) asiassa T-397/12, Diputación Foral de Bizkaia v. komissio, 19.5.2015 antamasta tuomiosta

(Asia C-426/15 P)

(2015/C 337/12)

Oikeudenkäyntikieli: espanja

Asianosaiset

Valittaja: Diputación Foral de Bizkaia (edustaja: abogado I. Sáenz-Cortabarría Fernández)

Muu osapuoli: Euroopan komissio

Vaatimukset

— valituksenalainen tuomio on kumottava

— ensimmäisessä oikeusasteessa nostettu kanne on hyväksyttävä

— komissio on velvoitettava korvaamaan oikeudenkäyntikulut ensimmäisessä oikeusasteessa ja tässä oikeusasteessa.

Oikeudelliset perusteet ja pääasialliset perustelut

Ensimmäinen valitusperuste: Oikeudellinen virhe SEUT 108 artiklan 3 kohdan ensimmäisen virkkeen (ennakkoilmoitusvelvoite) ja konkreettisesti todettuna kyseisessä määräyksessä esiintyvän sanan ”myöntämistä” (espanjaksi ”conceder”) tulkinnassa ja soveltamisessa tarkasteltuna yhdessä SEUT 107 artiklan 1 kohdassa esiintyvän sanan ”myöntämä” (espanjaksi ”otorgar”) kanssa, koska unionin yleinen tuomioistuin pysytti komission toteamuksen (riidanalaisen päätöksen 2 artikla), (1) jonka mukaan sopimuksissa suunniteltu ilmoitettu tuki on sääntöjenvastainen, koska se myönnettiin 15.12.2006 ennakkoilmoitusvelvoitetta laiminlyöden. Oikeudellinen virhe, koska valtiontukien alan unionin oikeuden periaatetta, jonka mukaan hetki, jona valtiontuki voidaan katsoa ”myönnetyn”, on määritettävä tarkasteltavaan tapaukseen sovellettava kansallinen lainsäädäntö huomioiden, ei sovellettu. Oikeudellinen virhe, koska asetuksen N:o 659/1999 (2) 1 artiklan f alakohdassa vahvistettua ”sääntöjenvastaisen tuen” käsitettä sovellettiin perusteettomasti. Laillisuusperiaatteen loukkaaminen.

Toinen valitusperuste: Unionin yleisen tuomioistuimen oikeudellinen virhe, koska sen mukaan maa-alueita koskevassa sopimuksessa oli kyseessä ”sääntöjenvastainen tuki” siinä vahvistetun 12 kuukauden määräajan perusteella. Oikeudellinen virhe, koska valtiontukien alan unionin oikeuden periaatetta, jonka mukaan hetki, jona valtiontuki voidaan katsoa ”myönnetyn”, on määritettävä tarkasteltavaan tapaukseen sovellettava kansallinen lainsäädäntö huomioiden, jätettiin perusteettomasti soveltamatta.

Kolmas valitusperuste: Oikeudellinen virhe, koska unionin yleinen tuomioistuin ei katsonut, että komissio loukkasi hyvän hallinnon yleistä periaatetta riidanalaisen päätöksen antaessaan. Oikeudellinen virhe, koska unionin yleinen tuomioistuin ei todennut, että Diputaciónilla asianomaisena osapuolena SEUT 108 artiklan 2 kohdassa määrätyssä menettelyssä olevia menettelyllisiä oikeuksia ja takeita on loukattu. Oikeudellinen virhe, koska unionin yleinen tuomioistuin katsoi implisiittisesti, että komission 15.4.2010 päivätyllä kirjeellä vastattiin tyydyttävästi edellä mainittuun yleiseen periaatteeseen perustuviin vaatimuksiin. Keskeisten todisteiden vääristäminen. Oikeudenmukaista oikeudenkäyntiä koskevan perusoikeuden loukkaaminen. Puolustautumisen mahdottomuus.

(1) Valtiontuesta SA. 28356 (C 37/2009) (ex N 226/2009) 27.6.2012 annettu komission päätös C(2012) 4194 final.

(2) [SEUT 108] artiklan soveltamista koskevista yksityiskohtaisista säännöistä 22.3.1999 annettu neuvoston asetus (EYVL L 83, s. 1)